एमआरआई मशीन, सीटी स्कैन के बारे में नया रजिस्ट्रेशन देने का निर्णय
नूंह| सिविलसर्जन डॉ.बीके राजौरा की अध्यक्षता में सोमवार को सामुदायिक स्वास्थ्य केंद्र में जिला एडवाइजरी कमेटी की बैठक हुई। इसमें शहीद हसन खां मेवाती मेडिकल कालेज में नल्हड़ में नई एमआरआई मशीन तथा सीटी स्कैन के बारे में नए रजिस्ट्रेशन देने का निर्णय लिया गया, ताकि उसे मरीजों की सुविधा के लिए उपयोग में लाया जा सके। सिविल सर्जन ने कहा कि पीएनडीटी एक्ट को सख्ती से लागू किया जाएगा। मेवात जिला में लिंग अनुपात काफी बेहतर है तथा यहां एक हजार पुरुष के अनुपात में 914 महिलाएं हैं, जो हरियाणा में प्रथम स्थान पर है। उन्होंने कहा कि स्वास्थ्य विभाग द्वारा मेवात में बेटी बचाओ बेटी पढ़ाओ योजना पर पूरा ध्यान दिया जा रहा है। बैठक में उप सिविल सर्जन डॉ.कमल मेहरा, डॉ. प्रदीप कुमार, जिला सूचना एवं जनसंपर्क अधिकारी दलबीर सिंह दहिया मौजूद रहे।
hin_Deva hin_Deva